Document ID: 31985R0798

*****
ΚΑΝΟΝΙΣΜΟΣ (ΕΟΚ) αριθ. 798/85 ΤΟΥ ΣΥΜΒΟΥΛΙΟΥ
της 26ης Μαρτίου 1985
για την τροποποίηση του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς και του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητος που παράγονται εντός καθορισμένων περιοχών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2)
τη γνώμη της Οικονομικής και Κοινωνικής Επιτροπής (3),
Εκτιμώντας ότι, στις βόρειες περιοχές της αμπελουργικής ζώνης Α, οι κλιματολογικές συνθήκες υπήρξαν ιδιαίτερα δυσμενείς κατά το έτος 1984· ότι, πράγματι, στις εν λόγω ζώνες παραγωγής διαπιστώθηκε ασυνήθιστη αύξηση των βροχοπτώσεων και έλλειψη ηλιοφάνειας· ότι, για το λόγο αυτό, ένα ορισμένο μέρος των οίνων που παρήχθησαν στις περιοχές αυτές παρουσίασαν τόσο υψηλό βαθμό οξύτητας που οι μέθοδοι για τη μείωση της οξύτητας που προβλέπονται από τις κοινοτικές διατάξεις δεν επιτρέπουν τη μετατροπή των οίνων αυτών σε επιτραπέζιους οίνους ή, κατά περίπτωση, σε v.q.p.r.d., κατάλληλους να ανταποκριθούν στη ζήτηση της αγοράς· ότι η αύξηση του αλκοολικού τίτλου με τη χρησιμοποίηση της σακχαρόζης σε υδαρώδες διάλυμα μπορεί να μειώσει σημαντικά την οξύτητα γεύσης των οίνων· ότι, λαμβάνοντας υπόψη την προαναφερόμενη εξαιρετική κατάσταση, είναι απαραίτητο να παραταθεί κατά ένα έτος περίπου η περίοδος κατά την οποία επιτρέπεται η χρησιμοποίηση της σακχαρόζης σε υδαρώδες διάλυμα δυνάμει του κανονισμού (ΕΟΚ) αριθ. 337/79 (4), όπως τροποποιήθηκε από τον κανονισμό (ΕΟΚ) αριθ. 775/85 (5), καθώς και του κανονισμού (ΕΟΚ) αριθ. 338/79 (6), όπως τροποποιήθηκε τελευταία από τον κανονισμό (ΕΟΚ) αριθ. 2145/82 (7),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 33 παράγραφος 3 δεύτερο εδάφιο του κανονισμού (ΕΟΚ) αριθ. 337/79, η ημερομηνία «15 Μαρτίου 1984» αντικαθίσταται από την ημερομηνία «31 Μαρτίου 1985».
Άρθρο 2
Στο άρθρο 8 παράγραφος 2 πέμπτο εδάφιο του κανονισμού (ΕΟΚ) αριθ. 338/79, η ημερομηνία «15 Μαρτίου 1984» αντικαθίσταται από την ημερομηνία «31 Μαρτίου 1985».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1985.

Labels: 17